# ELŐTERJESZTÉS

# A Gazdasági és Városstratégiai Bizottság

# 2015. decemberi ülésére

**A MTESZ Vas Megyei Egyesület támogatási kérelme**

A Műszaki és Természettudományi Egyesületek Szövetségének (MTESZ) Vas Megyei Egyesülete és Zala Megyei Szervezete a Nyugat-dunántúli Környezetvédelmi Központtal közösen folytatja a „Zöld Béka” elnevezésű programot. A jótékonysági célú környezetvédelmi kezdeményezés több, mint 18 éves múltra tekint vissza és két részből áll. Az egyik rész a belépődíjas jótékony célú környezetvédelmi rendezvény, a másik rész pályázat meghirdetése Vas és Zala megye általános és középiskolai tanulóinak. A rendezvényből befolyó összegeket kuratóriumi döntés alapján osztják el a pályázaton nyertes iskoláknak, akik a környezetvédelmi nevelési, oktatási tevékenységük segítéséhez szükséges tárgyi eszközökre fordíthatják az összeget. A támogatásokat egy pályázati rendszer keretében, minden év áprilisában a Föld Napján adják át a pályázaton részt vett iskoláknak.

A jótékonysági rendezvény keretében a környezetvédelmi nevelés ügye iránt elkötelezett magánszemélyek, gazdasági társaságok és önkormányzatok lehetőségeikhez igazodó összegű felajánlást tehetnek.

A 2014. évre a 19/2015. (I.26.) sz. GVB. határozat értelmében a Műszaki és Természettudományi Egyesületek Szövetségének Vas és Zalai Megyei Szervezete által megrendezésre kerülő „Zöld Béka” c. akció 300.000,- Ft támogatásban részesült a Környezetvédelmi kiadások terhére. A támogatási összegről a Szervezet határidőre elszámolt.

Jelen előterjesztésnek pénzügyi kihatása **300.000,- Ft,** amely az Önkormányzat 2015. évi költségvetéséről szóló 11/2015.(III.4.) önkormányzati rendelet „Környezetvédelmi kiadások” előirányzata terhére biztosítható.

Kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

Szombathely, 2015. november „ „

/: Lakézi Gábor :/

osztályvezető

**Határozati javaslat**

**…./2015.(XII....) sz. GVB határozat**

A Gazdasági és VárosstratégiaiBizottság megtárgyalta a Műszaki és Természettudományi Egyesületek Szövetség (MTESZ) Vas Megyei Egyesület támogatási kérelmét és

* + 1. változat: - a „Zöld Béka” akció lebonyolításához ...........**,- Ft támogatást biztosít** az Önkormányzat 2015. évi költségvetéséről szóló 11/2015.(III.4.) önkormányzati rendelet „Környezetvédelmi kiadások” sora terhére utólagos elszámolás mellett.
    2. változat: - a „Zöld Béka” akció lebonyolításához pénzügyi **támogatást nem áll módjában biztosítani**.

(A Bizottság a fenti határozatot az SZMSZ 52.§ (1) bekezdés 56. pontjában kapott felhatalmazása, *valamint az önkormányzat 2015. évi költségvetéséről szóló 11/2015.(III.4.) önkormányzati rendeletben meghatározott Környezetvédelmi kiadások sor előirányzat terhére hozta meg*.)

**Felelős**: Lakézi Gábor, a Városüzemeltetési Osztály vezetője

Stéger Gábor, Közgazdasági és Adó Osztály vezetője

**Határidő**: 2015. december 31.